Mariam al-Asturlabi

Mariam al-Asturlabi ( tai al-'Ijliya bint al-'Ijliyy al-Asturlabiyy ()  oli Aleppossa Pohjois-Syyriassa 900-luvulla elänyt naispuolinen astronomisten instrumenttien valmistaja, jolle Syyrian arkeologinen seura antoi etunimen "Mariam".

Elämä 
Raya Wolfsun arvelee, että kaikki tiedot  Mariam al-Asturlabista ("Mariam Astrolabintekijä") ovat peräisin Fihristin tekemästä luettelosta, joka on peräisin 900-luvun lopulta. Fihristi eli Ibn al-Nadim oli bagdadilainen elämäkerturi, joka   luetteli myös astrolabien tekijöitä. Fihristi kertoo, että al-‘Ijliya niminen nainen ja hänen isänsä olivat "Betuluksen" oppilaita (tilmīthah). Nimi tarkoittaa ilmeisesti tunnettua astrolabien tekijää Nastulusta. Teksti kertoo, että tytär työskenteli Sayf Al-Dawlan "kanssa". Tämä oli Aleppon emiiri vuosina 945–967, joten työtä tehtiin hänen palveluksessaan. Tekstikohta kuuluu seuraavasti:[Astronomisten instrumenttien] tekijöiden nimet: -- al-‘Ijli al-Asturlabi, Betuluksen [Nastuluksen?] oppilas; al-‘Ijliya, hänen tyttärensä, Betuluksen [Nastuluksen?] oppilas, joka oli  Sayf Al-Dawlan kanssa [=työskenteli hänen kanssaan].   Mariamin  isä tunnettiin nimellä al-ʻIjliyy al-Asturlabī. Heidän opettajansa Muḥammad ibn ʻAbd Allāh Nastuluksen katsotaan valmistaneen maailman vanhimman nykyaikaan säilyneen astrolabin. Mariam al-Asturlabin syntymä- tai kuolinvuotta ei tiedetä. Hänen ulkonäkönsä on tuntematon, eikä tietoja ole hänen työstään eikä edes nimestä. Hänen etunimekseen kerrotaan Mariam, mutta nimen antoi Syyrian Arkeologinen Seura.   “Al-‘Ijliy(a)” viittaa siihen, että hän kuului Banu Bakr -heimon Banu ‘Ijli -klaaniin. Hän ei esiinny missään muussa  tekstissä, eikä hänen tekemistään esineistä ole tietoja.

Nousu legendaksi 
Wolfsunin mukaan tarina Mariam al-Asturlabista on saanut lisää yksityiskohtia ja värittynyt romanttiseksi. The Women's Channel kertoo, että Mariamista on tullut roolimalli ympäri maailman miljoonille tytöille, jotka haluavat jättää itsestään jäljen tutkijoina ja keksijöinä. Hänestä kerrotaan seuraavia asioita, joita Fihristi ei mainitse:  

 Musliminaisten Neuvoston mukaan Mariam oli kuuluisa tieteilijä, joka suunnitteli ja rakensi astrolabeja. 
 Hänen työnsä olivat erityisen monimutkaisia ja innovatiivisia.  
 Hän oli poikkeuksellisen kaunis ja kuoli vain 21-vuotiaana (annetut elinvuodet 945–967 sekotettu al-Dawlan hallintokauteen). 
 Hän oli paitsi astrolabien tekijä, myös matemaatikko ja tähtitieteilijä. 
 Hän oli aikansa tärkein astrolabien tekijä. 
 Hän työskenteli Bagdadissa. 
 Hän oli islamilaisen maailman ainoa naispuolinen astronomi. 
 Hänen tieteellinen älykkyytensä loi perustan modernin maailman liikenteelle ja tiedonvälitykselle. 
 Mariam auttoi kehittämään navigaation ja ajanlaskun tekniikoita.  
 Hänen väitetään keksineen astrolabin tai ainakin kehittäneen erityisen kauniita astrolabeja. Jälkimmäistä väitettä vastaan puhuu Wolfsunin mukaan se, että astrolabi on Mariamin aikaa vanhempi keksintö, eivätkä syyrialaiset astrolabit 900-luvulta vielä olleet koristeltuja, kuten paljon myöhemmät laitteet.

Jälkimaine 
Henry E. Holt löysi Palomarin observatoriossa vuonna 1990 asteroidin 7060 Al-ʻIjliya , joka on nimetty Mariam al-Asturlabin mukaan.  Nimi julkaistiin 14. marraskuuta 2016 (). 

Mariam oli fiktiivisen päähenkilön esikuva vuonna 2015 palkitussa science fiction-kirjassa Binti (suomeksi "Tyttäret"). Sen kirjoittaja on nigerialais-amerikkalainen Nnedi Okorafor. 

Mariam on mainittu yhtenä islamin kulta-ajan merkittävistä naisista Extraordinary Women from the Golden Age of Muslim Civlization "1001 Inventions" -sivustolla. Mariam on erityisen tunnettu arabimaailmassa ja varsinkin Syyriassa.

Lähteet

Aiheesta muualla 

Tähtitieteilijät
900-luvulla syntyneet
Islamin kulta-aika